Using

Wuxing (Using) (五行, pinyin: wǔxíng) – penki gaivalai kinų filosofijoje: ugnis (火 huǒ), vanduo (水 shuǐ), medis (木 mù), metalas (金 jīn), žemė (土 tǔ). Šiais gaivalais aiškinti įvairūs reiškiniai (pradedant maistu ir medicina, baigiant istoriniais įvykiais ar karine strategija).

Penkių gaivalų doktrina turi du aspektus. Kildinimo (生 shēng) ciklas nusako, kaip gaivalai kyla vienas iš kito: iš medžio kyla ugnis, iš ugnies – žemė, iš žemės – metalas, iš metalo – vanduo, iš vandens – medis. Naikinimo (克 kè) ciklu nusakoma, kaip gaivalai vienas kitą naikina: medis įveikia žemę, žemė – vandenį, vanduo – ugnį, ugnis – metalą, metalas – medį.

Kinijos filosofija